Comportamentul agresiv în trafic va putea fi reclamat, de duminică, pe aplicația MAI
Participanții la trafic pot reclama, începând de duminică, 27 octombrie, comportamentul agresiv al celorlalți șoferi depunând o sesizare, precum și probele sau indicii care pot duce la obținerea probelor pe aplicația Ministerului Administrației și Internelor (MAI). Poliția Română amintește care sunt, conform legii, manevrele sau acțiunile șoferilor care pot fi încadrate în categoria comportamentelor agresive, transmite News.ro.